VENDIM
Nr. 111, datë 14.5.2018

MBI MIRATIMIN E KËRKESËS SË SHOQËRISË OSHEE SHA, 
PËR MIRATIMIN E MARRËVESHJES PËR SIGURIMIN E SHËRBIMIT TË SHPËRNDARJES SË ENERGJISË ELEKTRIKE QË KA NËNSHKRUAR KJO SHOQËRI ME SHOQËRINË E LICENCUAR NË AKTIVITETIN E FURNIZIMIT ME ENERGJI ELEKTRIKE “GRID ENERGY” SHPK 

Në mbështetje të nenit 16, të ligjit nr. 43/2015, “Për sektorin e energjisë elektrike”; të nenit 15 të “Rregullave të organizimit, funksionimit dhe procedurave të ERE-s”, miratuar me vendimin e bordit të ERE-s, nr. 96, datë 17.6.2016, si dhe të nenit 20.1 të “Marrëveshjes së shërbimit të shpërndarjes së energjisë elektrike ndërmjet OSHEE sh.a. dhe Furnizuesit të Energjisë Elektrike”, miratuar me vendimin e bordit të ERE-s nr. 24, datë 15.2.2017, bordi i ERE-s, në mbledhjen e tij të datës 14.5.2018, mbasi shqyrtoi relacionin e Drejtorisë Juridike dhe të Mbrojtjes së Konsumatorit, në lidhje me shqyrtimin dhe miratimin e kërkesës së shoqërisë OSHEE sh.a. për miratimin e marrëveshjes për sigurimin e shërbimit të shpërndarjes së energjisë elektrike që ka nënshkruar kjo shoqëri me shoqërinë e licencuar në aktivitetin e furnizimit me energji elektrike “Grid Energy” sh.p.k.,
konstatoi se:
- Shoqëria OSHEE sh.a., me shkresën nr. 7748 prot., datë 27.4.2018, ka dërguar në ERE marrëveshjen për sigurimin e shërbimit të shpërndarjes së energjisë elektrike nr. 6730 prot., datë 13.4.2018 dhe nr. 8 prot., datë 13.4.2018, nënshkruar midis OSHEE sh.a. dhe “Grid Energy” sh.p.k., me qëllim miratimin nga ERE.
- Bordi i ERE-s, me vendimin nr. 96, datë 27.10.2014, ka vendosur për licencimin e shoqërisë OSHEE sh.a. në aktivitetin e shpërndarjes së energjisë elektrike për një afat 30-vjeçar.
- Bordi i ERE-s, me vendimin nr. 48, datë 31.3.2017, është shprehur mbi licencimin e shoqërisë “Grid Energy” sh.p.k., në aktivitetin e furnizimit të energjisë elektrike për një afat 5-vjeçar (pesëvjeçar).
- Bordi i ERE-s, me vendimin nr. 24, datë 15.2.2017, ka miratuar “Marrëveshjen e shërbimit të shpërndarjes së energjisë elektrike ndërmjet OSHEE sh.a. dhe Furnizuesit të Energjisë Elektrike”.
- Në nenin 20.1 të “Marrëveshjes së shërbimit të shpërndarjes së energjisë elektrike ndërmjet OSHEE sh.a. dhe Furnizuesit të Energjisë Elektrike” sanksionohet se: Kjo marrëveshje hartohet në 5 kopje origjinale, në gjuhën shqipe, secila me vlerë të njëjtë ligjore, 2 për secilën palë dhe 1 për t’u dërguar për miratim në ERE”.
- Në përmbajtjen e saj, kjo marrëveshje e nënshkruar dhe e dakordësuar mes palëve ka reflektuar saktësisht të gjitha dispozitat që ERE ka parashikuar në marrëveshjen tip të cilën e ka miratuar me vendimin e bordit të ERE-s nr. 24, datë 15.2.2017.
Për gjithë sa më sipër, bordi i ERE-s

VENDOSI:

1. Të miratojë e kërkesën e shoqërisë OSHEE sh.a. për miratimin e marrëveshjes për sigurimin e shërbimit të shpërndarjes së energjisë elektrike nr. 6730 prot., datë 13.4.2018 dhe nr. 08 prot., datë 13.4.2018, nënshkruar midis OSHEE sh.a. dhe “Grid Energy” sh.p.k.
2. Drejtoria Juridike dhe e Mbrojtjes së Konsumatorit të njoftojë palët e interesuara për vendimin e bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.

